HU
L 147/12
Az Európai Unió Hivatalos Lapja
2023.6.7.
(2) a felülvizsgálat tárgyát képező, Indiából érkező termék importárainak megfelelő súlyozott átlaga az Eurostat alapján, amelyet a Bizottság CIF paritáson, a dömpingellenes és kiegyenlítő vám figyelmen kívül hagyásával, a vámok és a behozatal utáni költségek tekintetében végzett megfelelő kiigazítással állapított meg.
A Bizottság az említett költségeket további információk hiányában a CIF-érték 1 %-ára becsülte.
(51)
Ebből 33,2 %-os átlagos alákínálási különbözet adódott.
A Bizottság ebben az esetben is úgy ítélte meg, hogy ezekből az árakból észszerűen lehet következtetni az intézkedések hatályon kívül helyezése esetén lehetséges jövőbeli árszintekre.
(52)
Az érdekelt felek tájékoztatását követően az indiai kormány azzal érvelt, hogy a Bizottság által kiszámított alákínálási különbözet nem reprezentatív, mivel nem a tényleges uniós piaci árakon alapul.
Az indiai kormány véleménye szerint az, hogy a GrafTech Ibericától érkező értékesítés hosszú távú szerződések alapján történt, mesterségesen magas eladási árat eredményezett, amely nem a grafitelektróda-rendszerek uniós piaci árát jelzi.
(53)
A Bizottság nem értett egyet ezzel az értékeléssel.
A hosszú távú szerződések nem számítanak szokatlan kereskedelmi gyakorlatnak: olyan üzleti döntést takarnak, amelyben a vevő az ellátás biztonságáért cserébe rögzített árszintet fogad el.
Tekintettel arra, hogy az érintett piacon kötött ügyleteknél hosszú távú szerződéseket alkalmaztak, a minta ezek jelenlététől függetlenül reprezentatív.
Ezenkívül a GrafTech értékesítéseinek csak egy része tartozott hosszú távú szerződés hatálya alá, a mintában szereplő másik két uniós gyártó felülvizsgálati időszak alatti értékesítései nem.
Ezért a Bizottság szerint, bár a piac egy részére nézve reprezentatívak, a GrafTech Iberica által alkalmazott hosszú távú szerződések összességében nem befolyásolták jelentős mértékben az áralákínálás kiszámítását.
A Bizottság ezért elutasította ezt az állítást.
5.3.3.
Az Indián kívüli harmadik országokból érkező behozatal (54)
A felülvizsgálat tárgyát képező termék más harmadik országokból érkező behozatala főként Kínából, Mexikóból és Oroszországból érkezett.
(55)
A más harmadik országokból érkező behozatal volumene, valamint piaci részesedése és ártendenciája a következőképpen alakult a figyelembe vett időszakban:
4.
táblázat A Kínától eltérő harmadik országokból érkező behozatal 2018
2019
2020
Felülvizsgálati időszak
22 054
19 284
20 074
26 065
Index
100
87
91
118
Piaci részesedés (%)
14
16
20
19
Index
100
111
139
131
10 875
5 253
2 337
2 614
100
48
21
24
1 076
3 229
780
3 371
100
300
72
313
1
3
1
2
100
381
111
348
Ország
Kína
Volumen (tonna)
Átlagár Index Oroszország
Volumen (tonna) Index Piaci részesedés (%) Index